
	40. St-1351/19
U   I M E   R E P U B L I K E  H R V A T S K E
R J E Š E NJ E

	Trgovački sud u Zagrebu po sucu tog suda Anti Galiću, u pravnoj stvari podnositelja zahtjeva Financijska agencija, za provedbu stečajnog postupka nad dužnikom 10 PLAN d.o.o., Zagreb, Cebini 28.,  OIB 08747442754, dana  13.lipnja 2019.
r i j e š i o    j e

 Obustavlja se stečajni postupak nad 10 PLAN d.o.o., Zagreb, Cebini 28., OIB 08747442754
Obrazloženje

Nad uvodno  navedenom pravnom osobom Financijska agencija je ovom sudu podnijela prijedlog  za provedbu stečajnog postupka.
Prijedlog  je podnesen temeljem odredbe članka 110. stavak 1. Stečajnog zakona (N.N. 71/15 i 104/15, dalje: SZ).
Podneskom od 12. lipnja 2019. dužnik je obavijestio ovaj sud  kako je u međuvremenu, od podnošenja prijedloga za provedbu stečajnog postupka postao sposoban za plaćanje. Uz podnesak dužnik je dostavio Očevidnik o redosljedu plaćanja Financijske agencije od 11.lipnja 2019. iz kojeg je vidljivo da dužnik nema neizvršenih osnova za plaćanje.

Prema odredbi članka 128. stavak 9. SZ-a ako dužnik do završetka prethodnog postupka postane sposoban za plaćanje  sud će postupak obustaviti. 

Kako je temeljem Očevidnik o redosljedu plaćanja Financijske agencije od 11.lipnja 2019. sud nedvojbeno utvrdio da je dužnik prije završetka prethodnog postupka postao sposoban za plaćanje, temelje odredbe članka 128. st. 9 SZ-a riješeno je kao u izreci. 

Zagreb, 13.lipnja 2019.
Sudac:
Ante Galić v.r.
Uputa o pravnom lijeku:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja,  a ulaže se putem ovog suda u 2 primjerka.
Za točnost otpravka- ovlašteni službenik:
                                                                                                            Valentina Považanj

